Ý Ý (y met akuut-aksentteken) of ý is 'n letter van die Latynse alfabet wat in Afrikaans, Oudnoors, Yslands, Kasaks, Faroëes, Tsjeggies, Slowaaks en Turkmeens gebruik word. In Afrikaans verteenwoordig ý soos alle akuut-aksenttekens 'n klem. Dit word nie as 'n aparte letter beskou nie. In Yslands is ý die 29ste letter van die alfabet, tussen Y en Þ. Dit verteenwoordig die klank [iː] ( soos "bier"). In Turkmeens is ý die 29ste letter van die alfabet, tussen y en z en verteenwoordig die klank [j]( soos "ja" ). In Faroëes is ý die 27ste letter van die alfabet, tussen y en æ en verteenwoordig die klank [ʊi] of [ʊiː] (soos Engels "boil"). In Tsjeggies is ý die 40ste letter van die alfabet, tussen y en z en verteenwoordig die klank [iː] (soos "bier"). Ý is die 44ste letter van die Slowaakse alfabet, tussen y en z en verteenwoordig die klank [iː] (soos "bier"). Ý is die 29ste letter van die Kasaks Latynse alfabet, tussen y en z.